ხელშეკრულება 
(პროექტი)
სახელმწიფო შესყიდვის
შესახებ
(კონსოლიდირებული ტენდერი CON	)

ქ. თბილისი	 	2026 წელი

ერთი მხრივ, 	 		 შემდგომში „შემსყიდველი ორგანიზაცია“, წარმოდგენილი მისი 		 სახით და მეორე მხრივ, 	,  შემდგომში „მიმწოდებელი“, წარმოდგენილი მისი 	 სახით, ორივე ერთად წოდებული როგორც „მხარეები,“ „სახელმწიფო შესყიდვების შესახებ“ საქართველოს კანონის III1 თავისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ საფუძველზე,   ვდებთ წინამდებარე ხელშეკრულებას შემდეგზე:


1. ხელშეკრულებაში გამოყენებულ ტერმინთა განმარტებები

1.1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) – CON-----
კონსოლიდირებული ტენდერის სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის დადებული წინამდებარე ხელშეკრულება, რომელიც ხელმოწერილია მხარეთა მიერ, თანდართული ყველა დოკუმენტით და ასევე მთელი დოკუმენტაციით, რომელზეც ხელშეკრულებაში არის მინიშნებები;
1.2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის;
1.3. დღე, კვირა, თვე - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული;
1.4. „სამუშაო დღე“ - კალენდარული დღე შაბათის, კვირისა და საქართველოს კანონმდებლობით განსაზღვრული უქმე დღეების გარდა;
1.5. შემსყიდველი - ორგანიზაცია, რომელიც ახორციელებს შესყიდვას ხელშეკრულებისა და სატენდერო დოკუმენტაციის პირობებით, აგრეთვე, საქართველოს კანონმდებლობის მიხედვით;
1.6. მიმწოდებელი - იურიდიული/ფიზიკური პირი, რომელიც ახორციელებს საქონლის მიწოდებას ხელშეკრულებისა და სატენდერო დოკუმენტაციის პირობების შესაბამისად;
1.7. საქონელი - წინამდებარე ხელშეკრულების მე-2 მუხლით გათვალისწინებული შესყიდვის ობიექტი;
1.8. სატენდერო კომისია – „სახელმწიფო შესყიდვების შესახებ“ საქართველოს კანონის 206 მუხლის მე-4 პუნქტისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ მე-6 მუხლის საფუძველზე შექმნილი სატენდერო კომისია;
1.9. სატენდერო დოკუმენტაცია - 2026 წლის ----------ს გამოცხადებული (CON-----) კონსოლიდირებული ტენდერის სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
2. ხელშეკრულების საგანი და შესყიდვის ობიექტი

2.1. წინამდებარე ხელშეკრულების საგანს წარმოადგენს სატენდერო დოკუმენტაციის დანართი N3-ით (მიწოდების ადგილები და რაოდენობები) განსაზღვრული საბავშვო ბაღების მოთხოვნის უზრუნველსაყოფად საჭირო სხვადასხვა სახის ავეჯის თანმდევი მომსახურებით (ადგილზე მიტანა/აწყობა/მონტაჟი) სახელმწიფო შესყიდვა;
2.2. შესყიდვის ობიექტს წარმოადგენს სატენდერო დოკუმენტაციის დანართი N1.1. - N1.4.-ით (ტექნიკური დავალება) გათვალისწინებული ტექნიკური პარამეტრების მქონე სხვადასხვა სახის ავეჯის თანმდევი მომსახურებით (ადგილზე მიტანა/აწყობა/მონტაჟი) (შემდგომში საქონელი);
2.3. შესყიდვის ობიექტის აღწერილობა და ტექნიკური მახასიათებლები განისაზღვრება სატენდერო დოკუმენტაციის დანართი N1.1. - N1.6.-ით (ტექნიკური დავალება);
2.4. შესყიდვის ობიექტის რაოდენობა და მიწოდების ადგილები განისაზღვრება სატენდერო დოკუმენტაციის დანართი N2-ით (მიწოდების ადგილები და რაოდენობები);
2.5. ერთეულის ღირებულებები განისაზღვრება სატენდერო დოკუმენტაციის დანართი N3-ით (ფასების ცხრილი).




3. ხელშეკრულების ღირებულება

3.1. წინამდებარე ხელშეკრულების ღირებულებაა ------------------ (	) ლარი;
3.2. ხელშეკრულების ღირებულება მოიცავს, როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს (მათ შორის, ადგილზე მიწოდებასთან დაკავშირებულ ხარჯს) და საქართველოს კანონმდებლობით გათვალისწინებულ გადასახადებს.



4. საქონლის მიწოდების ადგილი, ვადა და ხარისხი

4.1. . საქონლის მიწოდების ადგილები და მისაწოდებელი რაოდენობები განსაზღვრულია დანართი N2-ით.
4.2. მიწოდება უნდა განხორციელდეს დანართი N2-ით განსაზღვრულ თითოეულ დანიშნულების ობიექტზე, თითოეულ საბავშვო ბაგა-ბაღში, შემსყიდველი ორგანიზაციის მიერ მითითებულ ფართში.

4.3. მიმწოდებელი ვალდებულია, საქონლის მიწოდება განახორციელოს ეტაპობრივად, შემსყიდველი ორგანიზაციების მოთხოვნების შესაბამისად, ხელშეკრულების გაფორმებიდან არაუგვიანეს 25 (ოცდახუთი) კალენდარული დღის განმავლობაში, მაგრამ არაუადრეს პრეტენდენტის გამარჯვებულად გამოვლენიდან 45 (ორმოცდახუთი) კალენდარული დღის განმავლობაში, წინამდებარე ხელშკრულების 4.6. პუნქტის მოთხოვნათა გათვალისწინებით.

4.4. მიმწოდებელი არ არის ვალდებული, საქონლის მიწოდება დაიწყოს წინამდებარე კონსოლიდირებულ ტენდერში გამარჯვებულად გამოვლენიდან 45 (ორმოცდახუთი) კალენდარული დღის განმავლობაში.

4.5. დანართი N2-ით განსაზღვრულ თითოეულ ბაღში მისაწოდებელი საქონლის რაოდენობა საორიენტაციო ხასიათისაა და მხარეებს უფლება აქვთ ურთიერთშეთანხმებით დააზუსტონ იგი (მათ შორის, ხელშეკრულების გაფორმების ეტაპზეც).

4.6. შემსყიდველი ორგანიზაცია ვალდებულია (მიუხედავად იმისა ხელშეკრულებით დადგენილი მიწოდების საორიენტაციო გეგმა-გრაფიკი განიცდის თუ არა ცვლილებას) არანაკლებ 20 (ოცი) კალენდარული დღით ადრე წერილობით აცნობოს მიმწოდებელს, კონკრეტულ საბავშვო ბაღში მისაწოდებელი საქონლის შესახებ (საქონლის ზუსტი დასახელება/აღწერილობა, რაოდენობა და მიწოდების თარიღი).

აღნიშნული პირობის დაცვა სავალდებულოდ გასათვალისწინებელია ორივე მხარისათვის, რათა თავიდან იქნეს აცილებული საქონლის დაგვიანებული ან ნაადრევი მიწოდება (რაც თავის მხრივ გამოიწვევს საქონლის დასაწყობების პრობლემას).

4.7. შემსყიდველმა ორგანიზაციამ უნდა განახორციელოს მისაწოდებელი საქონლის შეუფერხებლად მიღება (წინასწარ უზრუნველყოს შესაბამისი ადგილის/ფართის გამოყოფა/მომზადება), ხოლო მიმწოდებელი ვალდებულია 2 (ორი) სამუშაო დღით ადრე შეატყობინოს შემსყიდველ ორგანიზაციას საქონლის მიწოდების ზუსტი თარიღი და დრო, თუ მხარეები სხვა რამეზე არ შეთანხმდებიან წერილობით.

4.8. მიმწოდებელი ვალდებულია განახორციელოს მისაწოდებელი საქონლის დასაწყობება შემსყიდველის მიერ მითითებულ მისამართზე შესაბამის სასაწყობე ფართში, თუ მხარეები სხვა რამეზე არ შეთანხმდებიან.

4.9. მიმწოდებელი ვალდებულია განახორციელოს უფლებრივად და ნივთობრივად უნაკლო საქონლის მიწოდება ყველა საჭირო ნორმის, სტანდარტის, წესისა და მოთხოვნის დაცვით;

4.10. მიწოდებული საქონლის ხარისხი უნდა პასუხობდეს კონსოლიდირებული ტენდერითა და წინამდებარე ხელშეკრულებით გათვალისწინებულ ყველა პირობასა და მოთხოვნას, მათ შორის სატენდერო დოკუმენტაციის დანართი N1.1 – N1.4-ით დადგენილ მოთხოვნებს.




5. მხარეთა უფლება-მოვალეობები

5.1. მიმწოდებელი ვალდებულია:

ა) უზრუნველყოს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების ჯეროვნად შესრულება;
ბ) საკუთარი ხარჯებით უზრუნველყოს ხელშეკრულებით გათვალისწინებული საქონლის შეუფერხებლად მიწოდება სატენდერო დოკუმენტაციის დანართი N2-ით განსაზღვრულ თითოეულ დანიშნულების ობიექტზე. ამასთან, მიმწოდებელი იღებს ვალდებულებას, რომ მიწოდებული საქონელი შესაბამისობაში იქნება წინამდებარე ხელშეკრულებითა და სატენდერო დოკუმენტაციით, მათ შორის სატენდერო დოკუმენტაციის დანართი N1.1 – N1.4 -ით განსაზღვრულ თითოეულ მოთხოვნასთან;
გ) შემსყიდველს მიაწოდოს უფლებრივად და ნივთობრივად უნაკლო საქონელი;
დ) უზრუნველყოს საქონლის ადეკვატური შეფუთვა, რომელიც დაიცავს მას დაზიანების ან გაფუჭებისაგან დანართ N2-ში მითითებული დანიშნულების ადგილამდე ტრანსპორტირების პროცესში; 
ე) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე;
ვ) იმ შემთხვევაში, თუ ვერ ახერხებს საქონლის მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის საბოლოო ვადა;
ზ) შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის  ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტ(ებ)ის ნამდვილობის დადასტურება;
თ) ხელი შეუწყოს შემსყიდველს კონტროლის განხორციელებისას;
ი) თითოეულ შემოთავაზებულ საქონელზე, მიღება-ჩაბარების აქტის გაფორმების დღიდან უნდა გაავრცელოს არანაკლებ 2 (ორი) წლიანი გარანტია, რომლის ფარგლებში მიმწოდებელი იღებს ვალდებულებას, რომ წუნის ან ხარვეზის ან დაზიანების შემთხვევაში, შემსყიდველი ორგანიზაციის შესაბამისი მიმართვის წარმოდგენიდან არაუგვიანეს 10 (ათი) კალენდარული დღის ვადაში, საკუთარი ხარჯებით უზრუნველყოფს წუნდებული/დაზიანებული საქონლის ან/და მისი ნაწილის შეკეთებას, ხოლო შეკეთების შეუძლებლობის შემთხვევაში – მისი შეცვლას.
კ) უზრუნველყოს სატენდერო დოკუმენტაციითა და შემსყიდველთან გაფორმებული ხელშეკრულებით გათვალისწინებული სხვა ვალდებულებების შესრულება;
ლ) წინამდებარე ხელშეკრულების 5.4 პუნქტის „გ“ ქვეპუნქტით გათვალისწინებულ შემთხვევებში, დაფაროს ექსპერტიზის ხარჯები;
მ) წინამდებარე ხელშეკრულების 5.4 პუნქტის „გ“ ვეპუნქტით გათვალისწინებულ შემთხვევებში, ექსპერტიზაზე გასაგზავნი საქონლის რაოდენობა არ გაითვალისწინოს მისაწოდებელი საქონლის საერთო რაოდენობაში.


5.2. შემსყიდველი ვალდებულია:

ა) უზრუნველყოს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების ჯეროვნად შესრულება;
ბ) უზრუნველყოს შესყიდვის ობიექტის მიღება ამ ხელშეკრულებით გათვალისწინებული პირობების დაცვით;
გ) უზრუნველყოს ხელშეკრულების შესრულების კონტროლი;
დ) განახორციელოს ანგარიშსწორება ხელშეკრულებით განსაზღვრული ვადების დაცვით;
ე) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი  ყველა საკითხზე;
ვ) შეწყვიტოს ხელშეკრულება, სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში.



5.3. მიმწოდებელი უფლებამოსილია:

ა) მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით;
ბ) გამოითხოვოს საბანკო გარანტია შემსყიდველი ორგანიზაციისგან, თუკი მიმწოდებელს შესრულებული აქვს ხელშეკრულებით გათვალისწინებული ყველა ვალდებულება.



5.4. შემსყიდველი უფლებამოსილია:

ა) მოსთხოვოს მიმწოდებელს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების ჯეროვნად შესრულება;
ბ) მიწოდებული საქონლის ხარისხისა და რაოდენობის ხელშეკრულებასთან და დანართი N1.1 – N1.4-თან შესაბამისობის დადგენის მიზნით, საქონლის მიღება/ჩაბარების დროს ჩაატაროს შემოწმება/კონტროლი.
გ) შესყიდვის ობიექტის მიმართ სატენდერო დოკუმენტაციისა და ტექნიკური დავალებებით განსაზღვრულ მოთხოვნებთან შესაბამისობის დადგენის მიზნით, ხელშეკრულების მოქმედების პერიოდში, განუსაზღვრელი რაოდენობით მოახდინოს ნებისმიერი მიწოდებული საქონლის ამოღება და მისი საექსპერტო კვლევა, რომლის დროსაც ექსპერტიზის ხარჯებს დაფარავს შემსყიდველი ორგანიზაცია;
დ) წინამდებარე ხელშეკრულების 5.4 პუნქტის „გ“ ქვეპუნქტით გათვალისწინებულ შემთხვევებში, საექსპერტო კვლევის დამადასტურებლად წარმოდგენილი უნდა იქნას სსიპ ლევან სამხარაულის სახელობის სასამართლო ექსპერტიზის ეროვნული ბიუროს დასკვნა ან სსიპ „აკრედიტაციის ერთიანი ეროვნული ორგანო აკრედიტაციის ცენტრის“ მიერ აკრედიტებული სხვა ორგანოს დასკვნა (დასკვნასთან ერთად წარმოდგენილი უნდა იყოს შესაბამის სფეროში (ავეჯი) აკრედიტაციის დამადასტურებელი დოკუმენტი) ან TUV, SGS, INTERTEK, EKOTEKS ან სხვა აკრედიტებული პირის (ასეთ შემთხვევაში, დასკვნასთან ერთად წარმოდგენილ უნდა იქნას დასკვნის გამცემი პირის შესაბამის სფეროში (ავეჯი) აკრედიტაციის დამადასტურებელი ლეგალიზებული ან აპოსტილით დამოწმებული ქართულ ენაზე თარგმნილი და ნოტარიულად დამოწმებული დოკუმენტი) დასკვნა;
ე) უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში, შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის თქმის საფუძველი.



6. ხელშეკრულების შესრულების კონტროლი

6.1. შემსყიდველი ორგანიზაცია ინსპექტირების ჯგუფის მეშვეობით ახდენს საქონლის მიწოდების ინსპექტირებას. 
6.2. ხელშეკრულების შესრულების კონტროლს ინსპექტირების ჯგუფი ახორციელებს სისტემატიურად, შემსყიდველის შეხედულებისამებრ.
6.3. შემსყიდველის მიერ საქონლის მიწოდების ვადების, ხარისხისა და მოცულობის ხელშეკრულების მოთხოვნებთან შესაბამისობის დადგენა და ხელშეკრულების პირობების შესრულების კონტროლი ხორციელდება პერიოდულად, როგორც საქონლის მიწოდების დროს, ისე ამ ხელშეკრულების მოქმედების მთელი პერიოდის განმავლობაში შემსყიდველის მოთხოვნათა შესაბამისად. 
6.4. კონტროლის განხორციელების მიზნით შემსყიდველი ორგანიზაცია უფლებამოსილია მოსთხოვოს მიმწოდებელს დეტალური ინფორმაცია ხელშეკრულების შესრულების მიმდინარეობის ნებისმიერ ეტაპზე (მათ შორის საქონლის მიწოდებამდე), აღნიშნული ინფორმაცია შემსყიდველს უნდა წარედგინოს გონივრულ ვადაში.
6.5. მიმწოდებლის მიერ ხელშეკრულებით ნაკისრი ვალდებულებების შესრულების კონტროლს შემსყიდველის მხრიდან განახორციელებს -------- (სახელი, გვარი, სამუშაო პოზიცია).
6.6. მიმწოდებელი ვალდებულია საკუთარი ხარჯით უზრუნველყოს ინსპექტირების შედეგად გამოვლენილი ყველა დეფექტის ან ნაკლის აღმოფხვრა.
6.7. სსიპ „ცენტრალური შემსყიდველი ორგანო“ უფლებამოსილია, კომპეტენციის ფარგლებში, განახორციელოს ინსპექტირება და კონტროლი.




7. შესყიდვის ობიექტის მიღება-ჩაბარების წესი

7.1. საქონლის მიღება წარმოებს მიღება-ჩაბარების აქტის სახით. მიღება-ჩაბარების აქტი ფორმდება წერილობითი ფორმით, მხარეთა უფლებამოსილი წარმომადგენლების ხელმოწერით;
7.2. შემსყიდველის მხრიდან მიღება-ჩაბარების აქტ(ებ)ის გაფორმებაზე უფლებამოსილ პირებს წარმოადგენენ -------------;
7.3. მიღება-ჩაბარების აქტების გაფორმების პარალელურად, მიმწოდებელი ვალდებულია        შემსყიდველს წარუდგინოს შესაბამისი საგადასახადო დოკუმენტაცია (მოქმედი კანონმდებლობის შესაბამისად);
7.4. იმ შემთხვევაში, თუ მიღება-ჩაბარების აქტის გაფორმების დღე ემთხვევა არასამუშაო დღეს, მაშინ მიღება- ჩაბარების აქტის გაფორმება შესაძლებელია განხორციელდეს მომდევნო სამუშაო დღეს, რაც არ ჩაითვლება მიმწოდებლის მხრიდან ვადის გადაცილებად.


8. ანგარიშსწორების წესი

8.1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს;
8.2. ანგარიშსწორება განხორციელდება ეტაპობრივად, ფაქტიურად მიწოდებული საქონლის მიხედვით, შემსყიდველსა და მიმწოდებელს შორის მიღება–ჩაბარების აქტის გაფორმებისა და შესაბამისი საგადასახადო ანგარიშ-ფაქტურის (კანონმდებლობით დადგენილ შემთხვევაში) დადასტურებიდან 10 (ათი) სამუშაო დღის ვადაში;
8.3. დაფინანსების წყარო: --- წლის სახსრებით.  ფაქტობრივად მოწოდებული საქონლის მიხედვით, მიღება–ჩაბარების აქტის გაფორმებისა და საქართველოს კანონმდებლობით დადგენილი შესაბამისი დოკუმენტების წარმოდგენიდან 10 (ათი) სამუშაო დღის განმავლობაში.
8.4. შემსყიდველი ორგანიზაცია ვალდებულია განახორციელოს წინასწარი ანგარიშსწორება (ავანსი), მიმწოდებლის მიერ წარდგენილი საბანკო გარანტიის იდენტური ოდენობით, მაგრამ არაუმეტეს ხელშეკრულების ჯამური ღირებულების 50%-ისა. მიმწოდებელი ვალდებულია შემსყიდველს წარუდგინოს საავანსო თანხის იდენტური ოდენობის, უპირობო, გამოუთხოვადი საბანკო გარანტია;
8.5. წინასწარი ანგარიშსწორების მოთხოვნის შემთხვევაში, ანგარიშსწორება უნდა განხორციელდეს მიმწოდებლის მიერ წარმოდგენილი წინასწარ გადასახდელი თანხის იდენტური ოდენობის საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო და გამოუთხოვადი საბანკო გარანტიის საფუძველზე. გარანტია წარმოდგენილი უნდა იქნას, ეროვნულ ვალუტაში ლარში. ამასთან, გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე;
8.6. წინასწარი ანგარიშსწორების გარანტიის მოქმედების ვადა არანაკლებ 90 (ოთხმოცდაათი) კალენდარული დღით უნდა აღემატებოდეს საქონლის მიწოდების საბოლოო ვადას;
8.7. საავანსო ანგარიშსწორების შემთხვევაში, შემსყიდველი ორგანიზაცია ვალდებულია მიმწოდებლის მიერ საავანსო ანგარიშსწორების უზრუნველყოფის უპირობო და გამოუთხოვადი საბანკო გარანტიის წარმოდგენიდან არაუგვიანეს 10 (ათი) სამუშაო დღის ვადაში უზრუნველყოს ანგარიშსწორება;
8.8. მიმწოდებლის მიერ წარმოდგენილ საავანსო გარანტიაში არ უნდა იყოს მითითებული, რომ გარანტია მცირდება შესრულების პროპორციულად;
8.9. ანგარიშსწორება განხორციელდება საავანსოდ გადახდილი თანხის სრულად გამოქვითვის შემდეგ.



9. ხელშეკრულების შესრულების შეფერხება

9.1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, შესაბამისმა მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით;
9.2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.



10. ხელშეკრულების შესრულების უზრუნველყოფის გარანტია

10.1. ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს CON--------	ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო, გამოუთხოვადი საბანკო გარანტია, რომელიც წარმოადგენს ხელშეკრულების განუყოფელ ნაწილს. ამასთან, გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე;
10.2. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტია წარმოდგენილი უნდა იქნას საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახურის" მიერ ლიცენზირებული სადაზღვევო კომპანიიდან, ეროვნულ ვალუტაში - ლარში;
10.3. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტიის მოქმედების ვადა განისაზღვრება 20--- წლის ------------------------------------ (რიცხვი, თვე) ჩათვლით;
10.4. ხელშეკრულების უზრუნველყოფის უპირობო და გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების ...%-ის ოდენობით;
10.5. თუკი   მიმწოდებელს   შესრულებული   აქვს   ყველა   ვალდებულება,   იგი   უფლებამოსილია შემსყიდველი ორგანიზაციისგან გამოითხოვოს საბანკო გარანტია;
10.6. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ, შემსყიდველი ორგანიზაცია ვალდებულია დააბრუნოს საბანკო გარანტია წერილობითი მოთხოვნიდან 14 დღის განმავლობაში;
10.7. მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში, შემსყიდველი ვალდებულია მიმწოდებლის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია;
10.8. მიმწოდებლის მიერ წარმოდგენილ ხელშეკრულების შესრულების უზრუნველყოფის გარანტიაში არ უნდა იყოს მითითებული, რომ გარანტია მცირდება შესრულების პროპორციულად;
10.9. უპირობო, გამოუთხოვადი ხელშეკრულების შესრულების გარანტია შემსყიდველ ორგანიზაციას წარედგინება მატერიალური დოკუმენტის ფორმით ან ელექტრონული დოკუმენტის ფორმით. (არარეზიდენტი პირის მიერ გაცემული ხელშეკრულების შესრულების გარანტია შემსყიდველ ორგანიზაციას წარედგინება მხოლოდ მატერიალური დოკუმენტის ფორმით).




11. ხელშეკრულების პირობების შეუსრულებლობა

11.1. ფორს-მაჟორული პირობების გარდა, ხელშეკრულების დამდები მხარეების მიერ ხელშეკრულების პირობების შეუსრულებლობის ან/და არაჯეროვანი შესრულების შემთხვევაში გამოიყენება საჯარიმო სანქციები;
11.2. ხელშეკრულებით ნაკისრი ვალდებულებების შეუსრულებლობის შემთხვევაში, მიმწოდებელს დაეკისრება პირგასამტეხლოს გადახდა ხელშეკრულების საერთო ღირებულების 5 %-ის ოდენობით.
11.3. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება საქონლის ვადაგადაცილებით მიწოდებას (მათ შორის ხარვეზის ან/და ნაკლის გამოსწორების ან/და ექსპერტიზის დასკვნის წარმოდგენის ვადა) მიმწოდებელს დაეკისრება პირგასამტეხლო ყოველ ვადაგადაცილებულ დღეზე, ვადაგადაცილებით მიწოდებული საქონლის ღირებულების 0,2%-ის ოდენობით;
11.4. წინამდებარე ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული საქონლის მიწოდების საჭიროება/ინტერესი, მიმწოდებელს გარდა 11.3 პუნქტით გათვალისწინებული სანქციისა, დაეკისრება ჯარიმის გადახდა ყოველ ჯერზე, შესასრულებელი (ვადამოსული) ვალდებულების შესაბამისი ღირებულების 5%-ის ოდენობით.
11.5. წინამდებარე ხელშეკრულების 5.4 პუნქტის „გ“ ქვეპუნქტით გათვალისწინებულ საექსპერტო კვლევაზე უარყოფითი დასკვნის (უარყოფითად ჩაითვლება დასკვნა, სადაც კვლევის ობიექტის (საქონლის) ნებისმიერი პარამეტრი/მონაცემი არ შეესაბამება სატენდერო დოკუმენტაციისა და ტექნიკური დავალებით განსაზღვრულ მოთხოვნებს) წარმოდგენის შემთხვევაში, ყოველ ჯერზე, მიმწოდებელს დაეკისრება პირგასამტეხლოს გადახდა ხელშეკრულების ღირებულების 1%-ის ოდენობით. ასეთ შემთხვევაში, შემსყიდველი ასევე უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.
11.6. წინამდებარე ხელშეკრულებით გათვალისწინებული სხვა ვალდებულების ნაწილობრივ შეუსრულებლობის შემთხვევაში, შემსყიდველი ორგანიზაცია უფლებამოსილია დააკისროს მიმწოდებელს პირგასამტეხლო ხელშეკრულების ღირებულების 0,5%-ის ოდენობით.
11.7. მიმწოდებლის მიერ ნაკისრი ვალდებულებ(ებ)ის შეუსრულებლობის ან/და არაჯეროვნად შესრულების გამო ხელშეკრულების შეწყვეტის შემთხვევაში, მიმწოდებელს, სხვა შესაბამის სანქციებთან ერთად (არსებობის შემთხვევაში), ჩამოერთმევა ხელშეკრულების შესრულების უზრუნველყოფის საბანკო გარანტია სრულად;
11.8. შემსყიდველი უფლებამოსილია ანგარიშსწორებისას მიმწოდებელს გამოუქვითოს პირგასამტეხლოს სახით მასზე დარიცხული თანხა (აღნიშნულის შესახებ შემსყიდველი მიმწოდებელს აცნობებს წერილობითი ფორმით);
11.9. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.


12. ხელშეკრულებაში ცვლილების შეტანა

12.1 ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.
12.2 ხელშეკრულება შეიძლება შეწყდეს მხარეთა ურთიერთშეთანხმების საფუძველზე.
12.3. ხელშეკრულების პირობების, მათ შორის ფასის ცვლილება დაუშვებელია, თუ ამ ცვლილების შედეგად იზრდება ხელშეკრულების ჯამური ღირებულება ან უარესდება ხელშეკრულების პირობები შემსყიდველისათვის, გარდა საქართველოს სამოქალაქო კოდექსის 398–ე მუხლით გათვალისწინებული შემთხვევებისა. ხელშეკრულების პირობების გადასინჯვა ხდება საქართველოს კანონმდებლობით დადგენილი წესით;
12.4. საქართველოს სამოქალაქო კოდექსის 398–ე მუხლით გათვალისწინებულ შემთხვევაში, ხელშეკრულების ჯამური ღირებულების გაზრდა დაუშვებელია ხელშეკრულების ღირებულების 10%– ზე მეტი ოდენობით.



13. ხელშეკრულების შეწყვეტა

13.1. მიმწოდებლის მიერ კანონმდებლობით, წინამდებარე კონსოლიდირებული ტენდერითა და ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, იგი მიმართავს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით;
13.2. მიმწოდებლის მიერ ხელშეკრულებით ნაკისრი ვალდებულებების 3-ჯერ ან მეტჯერ დარღვევის შემთხვევაში, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით. სატენდერო კომისიასთან მომართვამდე, შემსყიდველმა ორგანიზაციამ მინიმუმ ერთხელ მაინც უნდა გაუგზავნოს მიმწოდებელს გაფრთხილების წერილი. თუ გაფრთხილების მიუხედავად მიმწოდებელი არ შეასრულებს ნაკისრ ვალდებულებებს, შემსყიდველი უფლებამოსილია მიმართოს სატენდერო კომისიას ხელშეკრულების შეწყვეტის მოთხოვნით.
13.3. ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე, გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.
13.4. სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ, სატენდერო დოკუმენტაციითა და ხელშეკრულებით განსაზღვრული პირგასამტეხლოს გადახდა. ხოლო თუ სატენდერო დოკუმენტაციის თანახმად, მიმწოდებელს არ მოეთხოვება და არ აქვს წარმოდგენილი ხელშეკრულების შესრულების უზრუნველყოფის გარანტია, მას დაეკისრება ჯარიმის გადახდა ხელშეკრულების ღირებულების 10%- ის ოდენობით;
13.5. ხელშეკრულების შეწყვეტა არ ათავისუფლებს მხარეს ხელშეკრულების შეწყვეტამდე წარმოშობილი ვალდებულებების შესრულებისაგან.

14. [bookmark: _GoBack]ფორს-მაჟორი

14.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
14.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.
14.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
14.4. ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.



15. დავები და მათი გადაწყვეტის წესი

15.1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.



16. ურთიერთობა ხელშეკრულების დამდებ მხარეებს შორის

16.1. ნებისმიერი ოფიციალური ურთიერთობა ხელშეკრულების დამდებ მხარეებს შორის უნდა განხორციელდეს წერილობითი ფორმით. წერილობითი შეტყობინება, რომელსაც ერთი მხარე ხელშეკრულების შესაბამისად უგზავნის მეორე მხარეს, იგზავნება საფოსტო გზავნილის სახით. ოპერატიული კავშირის დამყარების მიზნით დასაშვებია შეტყობინების მეორე მხარისათვის მიწოდება ტელეფონის, ელექტრონული ფოსტის ან ფაქსის გაგზავნის გზით;
16.2. ტელეფონით, ელექტრონული ფოსტით ან/და ფაქსით ურთიერთობისათვის გამოყენებულ იქნება: ა) მიმწოდებლის შემდეგი რეკვიზიტები: საკონტაქტო პირი:	; მობილური ტელეფონის ნომერი: --
----; ელექტრონული ფოსტა: ----
ბ) შემსყიდველის შემდეგი რეკვიზიტები: საკონტაქტო პირი: -------; მობილური ტელეფონის ნომერი: --
----; ელექტორნული ფოსტა -------;
16.3. ხელშეკრულებაში მონაწილე ორივე მხარე ვალდებულია, ხელშეკრულების მოქმედების პერიოდში საკონტაქტო პირ(ებ)ის ან ინფორმაციის ცვლილება წერილობითი სახით აცნობოს მეორე მხარეს;
16.4. შეტყობინება შედის ძალაში ადრესატის მიერ მისი მიღების დღეს.

17. სხვა პირობები

17.1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
17.2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.
17.3. ერთი მხარის მიერ მეორისგან მიღებული საქმიანობასთან დაკავშირებული ინფორმაცია ითვლება მკაცრად კონფიდენციალურად ამ შეთანხმების, როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.
17.4. ხელშეკრულება შედგენილია ქართულ ენაზე ოთხი თანაბარი იურიდიული ძალის მქონე ეგზემპლარად, ამასთან სამი ეგზემპლარი რჩება შემსყიდველთან, ხოლო ერთი მიმწოდებელთან.




18. ხელშეკრულების მოქმედების ვადა

18.1. ხელშეკრულება ძალაში შედის მისი ხელმოწერის დღიდან და მოქმედებს 20-- წლის --------
ჩათვლით.



შემსყიდველი	                                                                                                                                      მიმწოდებელი


დანართი N1 - ტექნიკური დავალება

დანართი N2 - მიწოდების ადგილები და რაოდენობები

დანართი N3 - ფასების ცხრილი

